हैदराबाद में बंजारा हिल्स काफी प्रसिद्ध जगह है। हो सकता है, किसी ज़माने में यहाँ बंजारे रहा करते होंगे, लेकिन आज यह शहर पॉश इलाका है। इसी क्षेत्र में एक जगह ऐसी है, जो न केवल साहित्यिक, सांस्कृतिक और सामाजिक गतिविधियों के लिए बल्कि चाय - समोसे, दही वड़ा, दाल खाना और क़ीमा खिचड़ी के लिए भी उतनी ही प्रसिद्ध है, जिसे लोग लामकान के नाम से जानते हैं। लामकान उदार राजनीतिक विचारधारा को प्रोत्साहित करता एक अनोखा सांस्कृतिक केंद्र है।